ஹரிஹரசுதன் தங்கவேலு

ஹரிஹரசுதன் தங்கவேலு (Hariharasuthan Thangavelu, பிறப்பு: அக்டோபர் 15, 1985) ஒரு எழுத்தாளர், வசனகர்த்தா மற்றும் இணைய மோசடிகளை கண்டறியும் தொழில்நுட்ப ஆய்வாளர். சமூக வலைதளங்களிலும், இதழ்களிலும் கதைகள், அறிவியல் விழிப்புணர்வுக் கட்டுரைகள் எழுதி வருகிறார். சென்னை தமிழ்ச் சங்கத்தின் சேக்கிழார் விருது மற்றும் தமிழக அரசின் சிறந்த நூலுக்கான விருது போன்ற விருதுகளைப் பெற்றுள்ளார். கார்த்தியின் நடிப்பில் வெளியான சுல்தான் (2021) திரைப்படத்தின் வசனகர்த்தாவாக பணிபுரிந்தவர்.

 பிறப்பு மற்றும் குடும்பம் 
ஹரிஹரசுதன் தங்கவேலு கோவையை பூர்வீகமாகக்கொண்டவர். 1985-ம் ஆண்டு அக்டோபர் 15-ம் நாள் சத்தியமங்கலத்தில் தங்கவேலு, கனகம் தம்பதிகளுக்கு மகனாகப் பிறந்தார். புஞ்சை புளியம்பட்டி கே.வி.கே அரசு ஆண்கள் மேல்நிலைப்பள்ளியில் உயர்கல்வியும், கோவை ஶ்ரீ ஜெயேந்திரா கலை மற்றும் அறிவியல் கல்லூரியல் இளநிலை வணிகமும், பாரதியார் பல்கலைக்கழகத்தில் முதுநிலை வணிகமும் பயின்றார்.

மனைவி ஐஸ்வர்யா நல்லமுத்து. பேச்சு மற்றும் கேட்பியல் துறையில் மருத்துவராகவும், ஶ்ரீராமசந்திரா மருத்துவமனை மற்றும் ஆராய்ச்சி நிறுவனத்தில் இணை பேராசிரியரியராகவும் பணிபுரிகிறார். இவர்களுக்கு ஆர்யா என்ற மகனும், ஆராதனா என்ற மகளும் உள்ளனர்.

 பணி 
இவர், சர்வதேச மின்னணு வர்த்தக சபையால் அங்கீகரிக்கப்பட்ட ஹேக்கிங் துறையில் நிபுணத்துவம் பெற்றார். அதனுடன் பணச்சலவை குற்றங்கள், தகவல் பாதுகாப்பு மற்றும் சைபர் மோசடிகளைக் கண்டறியும் நிபுணராக தகவல் தொழில்நுட்பத் துறையில் பணியாற்றி வருகிறார். இணைய வெளியில் சிறார் பாதுகாப்பு மற்றும் பெண்களுக்கான தற்காப்பு மற்றும் சைபர் விழிப்புணர்வு குறித்த கட்டுரைகளை எழுதி வருகிறார். தமிழக அரசின் இணைய குற்றங்கள் வாரியத்தின் நடவடிக்கைகளில் தன்னார்வளராக பங்களிக்கிறார்.

 எழுத்து 
2018-ம் ஆண்டு மின்னம்பலம் இணைய இதழில், நிழல் உலக தாதா ’தாவூத் இப்ராஹிம்’ பற்றி ஹரிஹரசுதன் எழுதிய கட்டுரைத்தொடர் வெளியானது.
இந்தியாவின் விண்வெளி ஆராய்ச்சி நிறுவனமான இஸ்ரோவின் (ISRO) வளர்ச்சியைப்பற்றிய இவரின் ‘எங்கள் கனா’ என்ற கட்டுரைத்தொகுப்பு, 2019-ம் ஆண்டு அமேசான் இந்தியா நடத்திய எழுத்தாளர்களுக்கான (Pen to Publish) போட்டியில் கிண்டில் பதிப்பாக (Kindle Version) வெளியாகி வாசகர்களிடையெ நல்ல வரவேற்பைப் பெற்றது. இதன் விளைவாக, 2021-ம் ஆண்டு 'இஸ்ரோவின் கதை’ என பெயர் மாற்றம் செய்யப்பட்டு அச்சுப்பிரதியாக வெளியானது. இந்நூலை வெளியிட்டவர் இஸ்ரோவின் முன்னாள் தலைவர் திரு. மயில்சாமி அண்ணாதுரை. 'இந்து தமிழ் திசை’ நாளிதழின் கவனிக்க வேண்டிய ஐந்து புத்தகங்கள் பட்டியலில் இந்நூல் இடம் பெற்றது.

செயற்கை நுண்ணறிவு தொழில்நுட்பம் குறித்து 2023-ம் ஆண்டு குமுதம் வார இதழில் முப்பது வாரமாக வெளியான இவரது 'A.I எனும் ஏழாம் அறிவு‘ கட்டுரைத்தொடர், 2024-ம் ஆண்டு புத்தகத்திருவிழாவையொட்டி வெளியாகி வாசகர்களிடையே நல்ல வரவேற்பைப்பெற்றது.

இவர் தற்போது ஆனந்த விகடன் வார இதழில் ‘இருள் வலை வில்லன்கள்’ என்ற பெயரில் தொலைதொடர்பு சாதனங்கள் வழியே நிகழும் குற்றங்கள் குறித்த விழிப்புணர்வு கட்டுரைத்தொடர்களை எழுதி வருகிறார்.

 விருதுகள் 

 2018 - சேக்கிழார் தமிழ் விருது
 2021 - தமிழக அரசின் சிறந்த தொழில்நுட்பவியல் நூல் விருது - 'இஸ்ரோவின் கதை’  (2024-ம் ஆண்டு பெற்றது)

 படைப்புகள் 

 திரை எழுத்து 

 சுல்தான் (2021) - வசனம்

 கட்டுரைத் தொடர்கள் 
ஆண்டுதொடர்இதழ்குறிப்பு2018தாவூத் இப்ராஹிம்மின்னம்பலம்2022ஹாக்கிங் மோசடிகள்அருஞ்சொல்2023AI எனும் ஏழாம் அறிவுகுமுதம்2024இருள் வலை வில்லன்கள்ஆனந்த விகடன்

 நூல்கள் 
ஆண்டுநூல்பதிப்பகம்குறிப்பு2021இஸ்ரோவின் கதைகிழக்கு பதிப்பகம்2023AI எனும் ஏழாம் அறிவுஜீரோ டிகிரி பதிப்பகம் 2025இருள்வலை வில்லன்கள்விகடன் பதிப்பகம்(நூல் தயாரிப்பு பணிகளில்)

 வெளியிணைப்புகள் 

 IMDB - Hariharasuthan Thangavelu
 மழையினூடே மஞ்சள் போர்வைக்குள் நிகழ்ந்த காதல்..! - ஆனந்த விகடன், 15 Apr 2018
 புதிய கல்வி - அறிவியல் நூல்கள் (இந்து தமிழ் திசை)
 இஸ்ரோவின் கதை - நூலறிமுகம் (மீடியம்.காம்)
 “AI (Artificial intelligence) எனும் ஏழாம் அறிவு” – நூலறிமுகம் - புக் டே இணையதளம், 20 Mar 2024
 சைபர் வாரில் வம்பிழுக்கும் பாகிஸ்தான் - ஆனந்த விகடன்,17 Jun 2020
 iBomma Piracy Case: இந்திய சினிமாவுக்கு ரூ. 22,400 கோடி இழப்பு! - ஆனந்த விகடன், 27 Nov 2025
 உங்கள் டேட்டாவை வேட்டையாடும் AI நிறுவனங்கள் - பாதுகாப்பது எப்படி? - ஆனந்த விகடன், 04 Dec 2025

 மேற்கோள்கள்